Olejkár (kniha)

Olejkár je kniha, ktorá vyšla v nakladateľstve Tatran ako zväzok edície Čítanie študujúcej mládeže v roku 1977, a ktorú napísal slovenský dejateľ a prvý slovenský predseda Slovenskej národnej rady Jozef Miloslav Hurban. V knihe sú dva príbehy, "Olejkár" – historická povesť zo 14. storočia, satirická noveleta "Od Silvestra do Troch kráľov" a 8 strán obrazovej prílohy. Autor postavu Matúša Čáka Trenčianskeho v diele "Olejkár" idealizuje a glorifikuje.
Obsah.
Olejkár.
Dve vetrom ošľahané, poobmŕzané a ozbrojné postavy prichádzajú v posledný deň roku 1299 na koni do Trenčína. Príchodiaceho paholok "Ďuro" a zlatníkova slúžka "Ilena" opatrujú kone príchodiaceho.
"Hrabovec" a taktiež známi pod menom "Olejkár", známy doktor a mastičkár, ktorý má i Matúšovu dôveru, vchádza na Silvestra do zlatníkovej chyže, v ktorom ho zlatník navádza na otrávenie noža za dvesto dukátov. Tento otrávený nôž je určený do Ostrihomu. Ďalej sa spomenú zlatníkova sestra "Želmíra", Matúšov palatín "Felicián" a Hrabovcova žena "Milada", na ktorú si "Felicián" údajne robí zálusk.
Zatiaľ, čo "Hrabovec" rokoval v Trenčíne požiadala jeho dcéra "Ľudmila", matku "Miladu" aby požehnala ich lásku s "Vítom". "Vít" bol chlapec, ktorého "Hrabovec" priviedol do vlastného domu ako dieťa. "Hrabovec" bol zásadne proti tejto láske.
Opis politickej situácie v Uhorsku za čias "Matúša Čáka Trenčianskeho". "Matúš" pozoruje zo svojho hradu Považie a "slovenský ľud".
"Matúša" navštívia spojenci z Ostrihomu. Preberajú spolu plán ako na uhorský trón dosadiť českého kráľa "Václava II.".
Opis "Víta". "Hrabovec" posiela Víta s otrávenými mastičkami i otrávenou dýkou do Trenčína. Ten sa však po ceste zastaví v krčme, kde od neho vyzvedia, čo nesie. Pred Trenčínom ho zbojníci prepadnú, no mešťanom "Čachtickému" a "Zlatovskému", ktorí prepad zbadali sa podarí Víta zachrániť. 
"Matúš" navštevuje Prahu a "Václava II.". Korunovácia "Václava III." (syna "Václava II.") v Stoličnom Belehrade za uhorského kráľa kaločským biskupom "Ilmurom" a oslavy v Budíne.
Vít sa mylne domnieva, že tí, ktorí ho prepadli sú mešťania ktorí ho oslobodili a u ktorých sa prebral z bezvedomia. Preto utečie a v Hrabovcovej chatrči nebadane vypočuje úkladný rozhovor a úkladné plány zlatníka – trenčianskeho richtára a "Hrabovca", ktorí sa chystajú otráviť "Ilmura" a "Matúša".
"Vít" presvedčí "Ľudmilu", že musia spolu ujsť, po matku sa chcú vrátiť neskôr. 
"Vít" varuje "Matúša" pri Váhu, ktorý práve odprevadil "Hrabovca" splavujúceho sa po Váhu do Ostrihomu. Keď "Vít" potrie Olejkárovim odvarom pysk šteňaťa, šteňa padne mŕtve na zem. "Matúš" volá "Víta" na zámok, ale ten mu zmizne v lese. "Matúš" vyhľadá zlatníka-richtára a pristihne ho pritom ako chystá otrávené jedlo pre uväznených mešťanov "Zlatovského" a "Čachtického", Matúšových spojencov a "Vítových" vysloboditeľov, ktorých dal richtár uväzniť do najhlbších komôr väznice. 
Colníci medzi Považím a Moravou zadržia "Víta", "Ľudmilu" preoblečenú za muža a ich nosiča.
Osamelú Hrabovcovu ženu odvádzajú z Hrabovcovho domu na Matúšov zámok.
Ostrihomského biskupa "Ilmura" včas zastihne Matúšova správa o Hrabovcových úkladoch a keď Hrabovec pristane plťou v Ostrihome, ho dáva Ilmur priamo zatknúť a posiela ho do Trenčína. Na trenčianskom hrade sa konal súd. Zlatníka-richtára odsúdili na smrť. Mešťan "Čachtický" je nový richtár. Hrabovec takisto priznal a uznal svoju vinu. Zdôvodňuje svoje konanie dávnou láskou k richtárovej sestre "Želmíre" a rozpráva o svojej minulosti kde vyjde najavo, že "Vít" a "Ľudmila" sú brat a sestra. "Vít" sa odovzdá do Matúšových služieb a "Ľudmila" vystaví kláštor. 
Od Silvestra do Troch kráľov.
Úvod autora. 50 ročný kapitalista "Šúplata" z Bruchaloviec premýšľa na Silvestra o tom, žeby sa mal konečne oženiť. Pekne sa vychystá na pytačky k "Ľudmile". Pri odchode z domu vo dverách stretne svoju krivú kuchárku "Ilonu", ktorá v meste kúpila drahý lós do lotérie a teraz ho žiada aby ho od nej odkúpil, nakoľko on má viacej peňazí ako ona. Šúplata odmieta.
Dvaja Slováci z Bruchaloviec, spisovateľ "Jaroslav Milenský" a jeho verný priateľ "Brožek" filozofujú o slovenskom národe. "Milenský" sa taktiež chystá k "Ľudmile", ktorá sa mu páči. Autor príbehu vyzýva čitateľov oddýchnuť si od čítania a zafajčiť si.
Opis starej a mladej "Hovorkovej" (teda "Ľudmily"). Najprv prichádza k "Ľudmile Šúplata" krátko nato "Milenský". Stará "Hovorková" praje sobášu so "Šúplatom", "Ľudmila" má radšej "Milenského". "Šúplata" si počína neokrôchane pri odchode spadne zo schodov a stratí a zabudne si palicu.
Na druhý deň, na Nový Rok sa v Bruchoslaviciach roznesie, že "Šúplata" je ženíchom. Kuchárka "Ilona" znovu skúsi ponúknuť Šúplatovi lós. Keď "Šúplata" odmietne, ide Ilona s lósom k mladému "Brožekovi", ten však nie je doma.
Kamarát "Brožek" oznámi priateľovi "Milenskému", že "Šúplata" je "Ľudmilin" ženích.
"Hurdálková", ktorá by radšej videla keby sa "Šúplata" zaujímal o jej dcéru prichádza k Šúplatovi a odrádza ho pod rôznimi zámienkami od sobáša s Ľudmilou. Láska je však mocnejšia, Šúplata sa vyberie za Ľudmilou.
Deň pred Troma kráľmi vyzradí Brožek Milenskému, že to on poslal Hovorkovú k Šúplatovi. Nato sa obidvaja vyberú k Hurdálkovím.
Šúplata už so starou Hurdálkovou vyjednáva ohlášky, ktoré sa majú konať čo najrýchlejšie, zajtra na Troch kráľov, keď mu do toho prídu Milenský s Brožekom. Brožek flirtuje s Ľudmilou až tak, že to rozhnevá nielen Šúplatu ale i Milenského, ktorý nahnevaný odchádza. Vyjde najavo, že Ilonin lós vyhral v lotérii 1. cenu.
Šúplata sa ponáhľa domov a žiada slúžku Ilonu o ruku mysliac na 200 000 zlatých. V kostole sú ohlášky. Brožek príde za Milenským a odvádza ho do Hovorkov. Tam vyjde najavo, že Brožek kúpil od Ilony ten výherný žreb. Ten daroval Milenskému aby stará Hovorková privolila svadbe Milenského a Ľudmily.
Šúplata domáha od Ilony lós. Keď vyjde najavo, že Ilona žreb predala, posiela ju za Brožekom aby ho odkúpila späť. Brožek, ktorý dal lós Milenskému, ju posiela k Milenskému ale ten jej nedá lós, ale 15 zlatých ako odmenu. Šúplata dlho plače. Doslov autora.